त्रेतायुग में विष्णु के आठवें अवतार श्री कृष्णचंद और राधा रानी की होली ने रंगोत्सव में प्रेम का रंग भी चढ़ाया. श्री कृष्ण होली के दिन राधा रानी के गांव बरसाने जाकर राधा और गोपियों के साथ होली खेलते थे. कृष्ण की लीला ने होली को और भी आनन्दमय बना दिया और यह प्रेम एवं अपनत्व का पर्व बन गया. इस दिन लोग आपसी कटुता और वैर भाव को भुलाकर एक दूसरे को इस प्रकार रंग लगाते हैं कि लोग अपना चेहरा भी नहीं पहचान पाते हैं. रंग लगने के बाद मनुष्य शिव के गण के समान लगने लगते हैं जिसे देखकर भोले शकर भी प्रसन्न होते हैं, यही कारण है कि औढ़र दानी महादेव के भक्त इस दिन शिव और शिव भक्तों के साथ होली के प्यार भरे रंगों का आनन्द लेते हैं व प्रेम एवं भक्ति के आनन्द में डूब जाते हैं.